projecte-aina/catalan_government_crawling huggingface dataset:
Aquests lots van destinats a donar suport a les activitats de dinamització de la lectura que s'organitzen a les biblioteques: els clubs de lectura, les hores del conte, les activitats per a fomentar l'hàbit lector entre la població infantil i juvenil, entre d'altres.
L'adquisició d'aquests fons es fa en funció de les propostes de les biblioteques, d'acord amb els seus programes d'activitats, i de la política de col·lecció pròpia.
Els lots de llibres per a clubs de lectura estan compostos per diversos exemplars del mateix títol (generalment uns 20 exemplars).
Aquests exemplars estan distribuïts en caixes, quan es sol·licita un lot per un Club de Lectura enviem una caixa o dues segons el cas.
A l'aplicatiu CePSELOTS podeu consultar els títols dels lots que gestionem així com també consultar la seva disponibiltat i efectuar les reserves.
Per cercar les diferents tipologies de clubs de lectura podeu utilitzar els filtres de cerca (llengüa, estat).
Per cercar els gèneres i tipologies d'usuari (infantil, juvenil i adults) heu d'utilizat el camp de paraula clau.
Per ex: Novel·la policíaca per a adults, Infantil I2.
Per a més informació consulteu el Manual d'ajuda
Consulteu el llistat de títols que oferim, sense necessitat de registrar-se a l'aplicatiu CePSELOTS:
Aquest lots estan compostos per diferents tipologies documentals (llibres, vídeos, audiollibres...) que giren al voltant d'un mateix tema (efemèrides, exposicions, llibres d'artista, cuina...).
Els lots temàtics estan compostos per diferents títols sobre un mateix tema, a diferència dels clubs de lectura, el núm. d'exemplars varia en cada cas.
Per consultar els documents que inclou cada lot consulteu els enllaços que estan llistats a continuació:
Guerra civil i l'exili a Catalunya 1
Els club de lectura són espais de tertúlia i debat a l'entorn d'una lectura, en què un grup de persones s'organitza per llegir el mateix llibre i reunir-se un dia, a la biblioteca, per comentar el llibre.
Es tracta d'una activitat que reuneix persones amb una afinitat comuna: el gust per la conversa i la lectura.
Els clubs són fonamentalment presencials, però també n'hi ha de virtuals.
Cada biblioteca estableix les seves pautes de funcionament.
El Servei de Biblioteques del Departament de Cultura dóna suport a aquesta activitat: facilita l'espai per a les reunions, posa a l'abast dels clubs un important fons de lots de llibres disponibles que es gestionen des de la CePSE, col·labora en la presència d'autors en les seves sessions i els trasllada propostes diverses que els arriben des de fora (autors, editorials, associacions culturals).
A més a més, al 2007 es van editar diversos exemplars d' El bloc del club, un diari de lectura personal per anotar les idees i comentaris suggerits per cada llibre llegit.
Les biblioteques ofereixen clubs de lectura diversos, per tothom i per a tots els gustos.
Si voleu més informació sobre els clubs de lectura o participar-hi, contacteu amb la vostra biblioteca més propera o cerqueu una biblioteca al Directori de Biblioteques Públiques de Catalunya.
La planificació de noves biblioteques o adequació de les ja existents, es fa mitjançant la redacció d'un programa funcional que s'elabora en col·laboració entre els municipis, la biblioteca, la central territorial i la Secció de Planificació i Cooperació del Servei de Biblioteques.
El programa funcional defineix, en base a la legislació vigent i als estàndards aplicables els serveis que ha d'oferir la biblioteca i el dimensionament dels recursos requerits per a la prestació d'aquests serveis, d'acord amb les especificitats i necessitats del municipi, districte o barri on s'ubica:
L'ajuntament, com a titular del servei municipal de biblioteca pública, ha de liderar l'elaboració d'aquest document, que s'ha de considerar el punt de sortida i el referent constant de qualsevol nou projecte.
Aquest lideratge hauria de recaure preferentment en el personal bibliotecari del municipi, en cas que ja existeixi el servei de biblioteca pública, i amb l'assessorament dels serveis tècnics del Servei de Biblioteques.
La redacció del programa funcional ha de servir per:
Les ciutats de més de 30.000 habitants han de comptar amb serveis de biblioteca pública descentralitzats.
Cal que aquestes ciutats elaborin un pla de biblioteques que estableixi el nombre d'equipaments necessaris per oferir un servei de biblioteca pública adaptat a la seva realitat.
El pla municipal de biblioteques forma part del pla local d'equipaments culturals regulat a l'article 23 del Decret 40/2010, de 16 de març, pel qual s'aprova el Pla d'equipaments culturals de Catalunya 2010-2020.
Aquesta línia de subvencions, adreçada als municipis de més 3.000 habitants i menys de 100.000 habitants, i a les capitals de comarca de menys de 3.000 habitants amb biblioteques integrades al Sistema de la Lectura Pública de Catalunya i, que s'hagin inaugurat, com a mínim, cinc anys abans de la data de publicació de la convocatòria.
El Servei de Biblioteques de la Generalitat de Catalunya organitza el club de lectura virtual "Signatura 400", adreçat a bibliotecaris i a lectors interessats en el món del llibre i les llibreries.
La primera edició es dedicava a l'amor als llibres, la segona a biografies d'escriptors, la tercera es centrava en contes curts, i la quarta edició d'aquest club de lectura, conduït per la bibliotecària Ester Surinyach, dóna protagonisme a escriptores de ficció.
Dones d'ara i d'abans, amb experiències de vida i amb narracions diverses però amb molts elements comuns.
Existeix una literatura en femení, o l'art és art i prou i no hi ha distinció?
Es podria reconèixer el gènere a partir de l'obra?
El club de lectura compta amb més de 200 inscrits, és gratuït i no té horaris.
El club de lectura virtual "Llibre de família" té per objectiu de fomentar el diàleg entre els pares i mares perquè, gaudint de la lectura, reforcin la seva participació en l'educació dels infants i adolescents.
El club està pensat per ser un punt de trobada, d'integració i d'interacció on les famílies podran relacionar-se per compartir comentaris, reflexions i punts de vista sobre una mateixa lectura, així com els seus coneixements i experiències al voltant de l'educació.
En les seves primeres edicions va ser conduït per l'escriptora especialitzada en literatura infantil i juvenil, Anna Manso, autora de la columna "La pitjor mare del món" del Diari ARA.
Aquesta edició del 2017-2018 serà conduïda per l'escriptora Laia Aguilar, professora de l'Escola d'Escriptura de l'Ateneu Barcelonès, guionista de sèries de televisió i guanyadora del premi Carlemany 2016 pel foment de la lectura.
Es gestiona mitjançant la plataforma de ReadGroups i va adreçat a tots els usuaris de les biblioteques públiques de Catalunya.
Es podran fer les inscripcions a: http://biblioteques.gencat.cat/llibredefamilia.
Aquest club és una iniciativa del Servei de Biblioteques del Departament de Cultura de la Generalitat de Catalunya amb col·laboració amb la FaPaC (Federació d'Associacions de Mares i Pares d'Alumnes de Catalunya).
Les 7 lectures programades són:
En aquest apartat s'inclouen notícies destacades de les diferents biblioteques de la demarcació publicades en premsa general o local (en paper i en digital) de les quals en tenim coneixement i que poden ser d'interès.
Podeu consultar en aquest lloc web l'any en curs i l'anterior.
Per consultar notícies anteriors s'ha d'accedir a l'antiga web de la Central de Biblioteques de Tarragona on hi trobareu recollides les notícies publicades des de l'any 2006.
Mitjançant Resolució de la consellera de Governació i Relacions Institucionals de 22 de juny de 2011, s'han adaptat les bases d'execució del PUOSC, període 2008-2012, per a les actuacions de l'anualitat 2010, pel que fa al termini d'adjudicació de les actuacions i la tramitació de canvis de destinació, en l'apartat Resolc indica:
Divendres 28 de febrer a les 11:00 h.
Ofert pel Servei de Biblioteques
El Servei de Biblioteques ofereix a les biblioteques la possibilitat de poder programar al seu calendari d'activitats aquest laboratori de lectura: Elixirs emocionals.
Per aquest motiu, divendres 28 de febrer a les 11:00 h a la Biblioteca Pública de Tarragona, les biblioteques de la demarcació de Tarragona podran conèixer en què consisteix el taller, quins són els seus objectius i quin és el seu funcionament.
Aquest laboratori de lectura va dirigit a un públic infantil d'entre 5 i 9 anys acompanyat de les seves famílies i és amb inscripció prèvia a les biblioteques que decideixin programar-lo.
Hi ha vegades que ningú no ens fa cas, dies que ens llevem amb ganes d'abraçades i petons, setmanes que caminem preocupats, moments en què voldríem desaparèixer sota terra i tornar-nos invisibles, estacions que ens fan posar de bon humor...
Però què ens cal per fer passar la tristesa, la por o el mal geni?
I per fer tornar l'alegria, l'amor o la paciència?
En aquesta sessió d'investigació anem al laboratori per identificar emocions, buscar-ne als llibres i elaborar elixirs que
cridin allò que ens fa sentir bé i ens facin més forts davant d'allò que no ens agrada.
Inauguració a la Biblioteca Infant Pere de l'Hospitalet de l'Infant (c/Ramon Berenguer IV, 2) divendres 6 de març a les l7:00 h
Diverses biblioteques de la demarcació de Tarragona acolliran l'exposició itinerant " Tu tens la clau " al llarg d'aquest any 2020.
Va a càrrec de la ONG Projecte Home Catalunya i comissariada per Juan Antonio García Vílchez.
L'exposició, que s'inclou dintre del projecte "Píndoles de salut" de la Central, té com amb objectiu conscienciar els més joves i el conjunt de la població sobre els riscos de l'abús de l'alcohol i altres drogues.
La itinerància comença aquest mes de març a la Biblioteca Infant Pere de l'Hospitalet de l'Infant però que fins a finals de 2020 visitarà les biblioteques de les següents localitats (per ordre de calendari): Torredembarra, Reus, Montblanc, Falset, Cunit i El Vendrell.
En cadascun d'aquests municipis s'organitzaran xerrades i visites guiades per a estudiants, amb l'objectiu de fer arribar l'exposició al major número de públic possible.
Físicament, es tracta d'un exposició que consta de 5 portes temàtiques ( emocions, pensament crític, comunicació, plaers i valors ) que els visitants trobaran obertes amb una clau.
La lectura dels textos durà a una reflexió que permetrà executar els jocs interactius.
Si s'assoleixen amb èxit els reptes proposats es podrà travessar simbòlicament el llindar de la porta, símil de superar l'addicció/evitar la conducta de risc.
L'exposició "Tu tens la clau" és una activitat de prevenció i sensibilització que complementa els programes de tractament de les addiccions que Projecte Home porta a terme a la demarcació des de finals de 2013, quan va obrir el Servei d'Atenció a les Addiccions a la ciutat de Tarragona.
Des d'aquesta seu, situada a l'Avinguda Ramón y Cajal 68, l'entitat atén cada any a més de 150 persones amb addiccions de les comarques del camp de Tarragona així com els seus familiars.
Organitzada per Projecte Home en col·laboració amb la Central de Biblioteques de Tarragona
L'exposició té com amb objectiu conscienciar els més joves i el conjunt de la població sobre els riscos de l'abús de l'alcohol i altres drogues i és una activitat de prevenció i sensibilització que complementa els programes de tractament de les addiccions que Projecte Home porta a terme a la demarcació des de finals de 2013, quan va obrir el Servei d'Atenció a les Addiccions a la ciutat de Tarragona.
Des d'aquesta seu, situada a l'Avinguda Ramón y Cajal 68, l'entitat atén cada any a més de 150 persones amb addiccions de les comarques del camp de Tarragona així com els seus familiars.
En el marc de la commemoració de l'Any Josep Carner
Per celebrar 50 anys de la mort de Josep Carner el Servei de Biblioteques us ofereix una exposició que servirà per mostrar les múltiples facetes de Carner, com la de polític, diplomàtic i prosista, que han quedat eclipsades per l'enorme talla poètica de l'escriptor.
Josep Carner i Puig-Oriol, fou un poeta, periodista, autor de teatre i traductor català.
És també conegut com el príncep dels poetes catalans i el màxim representant de la poesia del Noucentisme.
A més de signar les obres amb el seu nom, va utilitzar nombrosos pseudònims, fins a quaranta-nou, especialment en articles i textos per a publicacions i com a traductor; els més destacats serien: Bellafila, Calíban, Joan d'Albaflor, Joan Sitjar, Virgilius, Plautus, Two, Pere de Maldar...
Els plafons informatius de la mostra són de petit format i repassen les etapes vitals i literàries de Josep Carner.
Són una proposta ideada per Jaume Coll, comissari de l'Any Carner, i dissenyada per Enric Lluch.
L'exposició està produïda per la Institució de les Lletres Catalanes, amb la col·laboració del Servei de Biblioteques de la Generalitat de Catalunya.
Servei de Biblioteques i Institució de les Lletres Catalanes
Per a l'estiu del 2017 la Central de Biblioteques de Tarragona va engegar aquest projecte per conèixer les petjades dels pirates i corsaris al nostre territori.
Qui van ser aquest personatges tan populars a les novel·les d'aventures?
Sembla com si molts esdeveniments protagonitzats per aquest personatges s'haguessin difuminat en la història, per a un temps més tard, sorgir en la mirada creativa de la literatura o el cinema.
El cicle Pirates i corsaris més enllà de la llegenda va servir per presentar algunes novetats bibliogràfiques que es van comprar en forma de lot per a les biblioteques participants, per conèixer més i millor i d'una manera lúdica -no només la història. sinó també la geografia i els paisatges, les llegendes i els contes sobre un tema que encara avui perdura.
Durant el cicle es van realitzar diverses activitats, presentacions de llibres per part dels autors, clubs de lectura i per a un públic familiar i per als més petits, activitats i tallers pel foment de la lectura de la mà de Còdol educació, amb una gran experiència en tallers sobre la vinculació del patrimoni i la lectura.
Per a un públic adult es va proposar conèixer l'obra d'autors i historiadors que treballen en la recopilació de fets històrics del passat.
Per mitjà dels seus llibres hi trobem la història que s'amaga al darrera de les fortaleses, torres de guaita i antics vestigis que encara conservem a la costa del Camp de Tarragona i a tot el territori i que eren una protecció contra els assalts i robatoris des procedents d'embarcacions provinents de tot el Mediterrani.
Aquestes activitats es van programar a les biblioteques centrals comarcals i a les del litoral del nostre territori.
Seguint el projecte "Estiu actiu a la biblioteca", que vam iniciar l'estiu passat amb els pirates, aquest 2018 us oferim una nova proposta d'animació a la lectura: "Arriben els bandolers
L'estiu a les biblioteques és un temps de canvi de xip, de descans i de descoberta i moltes poblacions reben visitants d'altres indrets i les biblioteques reben nous lectors i lectores.
És un bon moment per oferir alguna proposta diferent i que resulti atractiva per a públics diversos.
Us proposem un cicle per aquest estiu per conèixer les petjades dels bandolers al nostre territori.
Qui van ser aquest personatges?
Què tenen de realitat i de llegenda?
Sembla com si molts esdeveniments protagonitzats per aquest personatges s'haguessin difuminat en la història, per a un temps més tard, sorgir en la mirada creativa de la literatura o el cinema.
Sense les cançons populars i les llegendes, no sabríem moltes de les històries dels temps passats.
Ara, tot ho podem conèixer més fàcilment a través d'internet, però durant molts anys, el llegat dels fets es trans­metia oralment.
Gràcies a les cançons populars que ens parlen d'uns bandolers, avui tenim viu el record d'uns personatges que potser no van ser ben bé com els imaginem.
De bandolers a Catalunya n'hi ha hagut pràcticament sempre.
Però durant el segle xvi i part del xvii, aquests bandolers tindran una força tal, que ultrapassaran aquest concepte.
Els bandolers no tenien per què ser lladres de camins, molts eren persones mobilitzades pel noble a qui pertanyien per tal de fer la guerra al seu enemic.
Eren veritables exèrcits privats, colles sovint nombroses de mercenaris, que -al servei d'un senyor o dels seus propis interessos– es feien amos de gran part del territori.
Probable­ment, per una convergència de factors; els bandolers es veien impulsats per una situació que en gran mesura era filla de l'edat mitjana: feudalisme encobert, grans epidè­mies de pesta, males collites, un estat més que precari...
Tot això portà a que desenes de joves –especialment del món rural, que en aquell moment era pràcticament tota Catalunya– es dediquessin a agafar el pedrenyal i el ganivet, i a buscar-se la vida pels camins o –el que era més comú– a fer d'homes d'armes d'algun senyor.
Per acabar-ho d'adobar a Catalunya hi havia dos bàndols: els "nyerrus" i els cadells, que es disputaven el territori.
Perot Rocaguinarda, els germans Margarit, Joan de Serrallonga, l'Escrivà, En Toca-sons, Lo Clavell, El Carrasclet...tots són bandolers que van esdevenir famosos, no només pel ressò de les seves accions, sinó per la popularització que en van fer les cançons i els romanços de cec
El cicle Arriben els bandolers vol presentar algunes novetats que trobareu a les biblioteques per conèixer més i millor i d'una manera lúdica -no només la història. sinó també la geografia i els paisatges, les llegendes i els contes sobre un tema que encara avui perdura.
Des de la Central hem preparat aquest cicle per a algunes biblioteques de la demarcació de Tarragona i els oferim:
Un tríptic descriptiu pensat per donar a conèixer aquesta proposta.
La idea és que es faci un aparador per tal de donar visibilitat al lot de llibres i presentar-ho als usuaris
Els clubs de lectura són activitats organitzades per les biblioteques públiques per fomentar l'hàbit i el gust per la lectura.
Consisteixen en trobades de grups de persones que s'organitzen per llegir un mateix llibre i posteriorment comentar-lo a la biblioteca sota la guia d'un coordinador.
La participació en els clubs és gratuïta i en podeu trobar fonamentalment de presencials però també en podeu trobar de virtuals.
Les biblioteques de Tarragona ofereixen clubs de temàtiques diverses i dirigits a diferents tipus de públic:
Amb informació general sobre els clubs presencials i els virtuals
Us presentem les diferents adquisicions que es van incorporant referents a autors i autores locals.
El nou format de novetats conté els resums de les obres per tal d'ajudar-vos en la vostra tria, que ha estat molt participativa.
Com és habitual, també us adjuntem la llista dels lots disponibles per tal que feu les vostres previsions per clubs de lectura infantils, juvenils i principalment d'adults..
Esperem poder ajudar-vos en la difusió de les activitats que teniu programades i en l'elaboració de materials de suport pel vostres clubs que podem treballar de manera compartida.
Consulteu el llistat de títols que podeu demanar:
Els clubs de lectura que organitzen les biblioteques públiques de Tarragona estan formats per persones interessades a llegir i compartir el comentari de llibres i d'autors d'arreu.
La Central de Biblioteques de Tarragona ofereix un servei de suport a les activitats de dinamització de la lectura que s'organitzen a les biblioteques: els clubs de lectura, les hores del conte, les activitats per a fomentar l'hàbit lector entre la població infantil, juvenil i adults.
Disposem d'alguns lots de llibres d'autors locals i suggerim a la Central de Préstec les novetats literàries per a ser adquirides amb la finalitat de promocionar autors i temàtiques locals.
A la Central, us proporcionarem els lots dels autors i autores locals que ens proposeu.
Anualment fem una adquisició de novetats en funció de les propostes de les biblioteques, d'acord amb els programes d'activitats i de la política de col·lecció pròpia.
Al web de la Central hi trobareu una fitxa explicativa de cada títol.
Podeu fer les vostres reserves i suggeriments per telèfon 977 24 5813 o per correu electrònic a [EMAIL]
Els lots de caràcter més general, els trobareu a partir de l'octubre del 2018 a la Central de Préstec (CePSE), i des d'allí es gestionaran les peticions.
A l'aplicació CePSELOTS podeu consultar els títols dels lots que gestiona la Cepse, així com també consultar-ne la seva disponibilitat i fer la reserva.
La Institució de les Lletres Catalanes manté el programa Lletres en viu a través del que podeu invitar a un escriptor o escriptora durant l'any.
L'objectiu és fomentar la lectura d'autors catalans i donar a conèixer les seves obres.
Les Biblioteques públiques són una força viva de la societat.
Exerceixen una funció important en el desenvolupament i manteniment d'una societat democràtica perquè faciliten l'accés a un ampli i variat ventall de coneixements, idees i opinions.
Els valors de les biblioteques públiques són la llibertat, el progrés i el desenvolupament de la societat i dels individus.
Per aquesta raó són un servei públic essencial, un instrument de lluita contra la desigualtat, un baluard de l'accés democràtic a la informació i al coneixement.
A més d'oferir accés lliure a la informació, al coneixement i a les obres d'imaginació mitjançant una sèrie de recursos i serveis als quals hi tenen dret tots els ciutadans, les biblioteques públiques treballen per:
Web del Col·legi Oficial de Bibliotecaris-Documentalistes de Catalunya (COBDC)
Totes les biblioteques públiques de Catalunya que reuneixen uns requeriments bàsics de qualitat en les instal·lacions, en els recursos de què disposen i en els serveis que presten, formen part del Sistema de Lectura Pública de Catalunya.
Aquests requeriments s'estableixen en el Mapa de la Lectura Pública.
Els municipis que volen crear una biblioteca i incorporar-la al Sistema de Lectura Pública, han de posar-se en contacte amb el Servei regional corresponent, per començar el procés de planificació, coordinació i integració.
Els municipis que ja disposen d'una biblioteca pública i volen integrar-la al Sistema de Lectura Pública, han de posar-se en contacte amb el Servei regional corresponent, per informar-se dels requeriments específics, i començar el procés d'integració.
Amb la finalitat d'adequar la realitat territorial a les recomanacions del Mapa de la Lectura Pública de Catalunya, la Central de Biblioteques de Tarragona presta els següents serveis:
La Central de Biblioteques de Tarragona o servei regional de suport, és un ens intermedi entre els serveis nacionals del Sistema de Lectura Pública de Catalunya i les biblioteques públiques del territori.
"Donar suport tècnic i assessorament a les biblioteques de la xarxa territorial de biblioteques públiques, i constituir una plataforma de coordinació i cooperació per a aquestes biblioteques".
Amb aquesta finalitat, treballem per:
L'objectiu és garantir a tots els ciutadans de Catalunya l'accés a un ampli i variat ventall de coneixements, idees i opinions que contribueixin al desenvolupament i manteniment d'una societat plural i democràtica.
Perquè una biblioteca pública pugui rebre el suport de la Central ha d'estar dins del Sistema de Lectura Pública de Catalunya.
Actualment es presta servei a 43 biblioteques de 6 comarques:
Arran de la transferència de competències sobre biblioteques a la Generalitat de Catalunya (R.D. 2210/79, de 7 de setembre), les biblioteques públiques municipals de Tarragona s'estructuren en dues xarxes territorials: Tarragona i Terres de l'Ebre, i es creen les Centrals de Biblioteques corresponents per prestar servei a ambdues demarcacions territorials.
L'any 1983 s'hi uneixen les Biblioteques Populars de la Diputació de Tarragona en virtut dels convenis de col·laboració (21/01/1983 i 4/11/1986), renovats tàcitament fins l'any 2006, en què la Diputació de Tarragona va decidir no renovar-lo.
Posteriorment s'hi han afegit les biblioteques que s'han anat creant en col·laboració amb els Ajuntaments.
La Llei 4/1993, de 18 de març, del Sistema Bibliotecari de Catalunya, que ordena, regula i estructura les biblioteques públiques catalanes en un únic sistema: el Sistema de Lectura Pública de Catalunya, redefineix les centrals de biblioteques, com a serveis regionals de suport.